2006R1557 — FI — 01.03.2011 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 1557/2006,

annettu 18 päivänä lokakuuta 2006,

neuvoston asetuksen (EY) N:o 1952/2005 soveltamista koskevista yksityiskohtaisista säännöistä sopimusten kirjaamisen ja tietojen toimittamisen osalta humala-alalla







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon humala-alan yhteisestä markkinajärjestelystä ja asetusten (ETY) N:o 1696/71, (ETY) N:o 1037/72, (ETY) N:o 879/73 ja (ETY) N:o 1981/82 kumoamisesta 23 päivänä marraskuuta 2005 annetun neuvoston asetuksen (EY) N:o 1952/2005 ( 1 ) ja erityisesti sen 17 artiklan neljännen ja viidennen luetelmakohdan, sekä katsoo seuraavaa: (1) Sopimusten kirjaamisesta ja tietojen toimittamisesta humala-alalla 20 päivänä maaliskuuta 1973 annettu komission asetus (ETY) N:o 776/73 ( 2 ) olisi kumottava ja korvattava uudella asetuksella asetuksen (EY) N:o 1952/2005 hyväksymisen sekä selkeyden ja järkeistämisen vuoksi. (2) Asetuksen (EY) N:o 1952/2005 14 artiklassa säädetään, että kaikki yhteisössä tuotetun humalan toimitusta koskevat sopimukset, jotka on tehty tuottajan tai tuottajayhteisön ja ostajan välillä, on rekisteröitävä. Sen vuoksi olisi vahvistettava kyseistä rekisteröintiä koskevat yksityiskohtaiset säännöt. (3) Asetuksen (EY) N:o 1952/2005 14 artiklan 2 kohdassa tarkoitettujen etukäteen tehtyjen sopimusten mukaisesti toteutetut toimitukset eivät välttämättä vastaa sovittuja säännöksiä, etenkään määrän osalta. Sen vuoksi on tarpeen rekisteröidä myös nämä toimitukset täsmällisten tietojen saamiseksi humalan menekistä. (4) Etukäteen tehtyjen sopimusten rekisteröinnin helpottamiseksi olisi säädettävä, että sopimukset tehdään kirjallisesti ja toimitetaan kunkin jäsenvaltion nimeämälle elimelle. (5) Muut kuin etukäteen tehdyt sopimukset on muiden todistusasiakirjojen puuttuessa aiheellista rekisteröidä toteutuneista toimituksista kuitattujen laskujen kopioiden perusteella. (6) Asetuksen (EY) N:o 1952/2005 15 artiklassa säädetään, että jäsenvaltiot ja komissio toimittavat toisilleen mainitun asetuksen soveltamisen kannalta tarpeelliset tiedot. On syytä säätää kyseisiä tiedonantoja koskevat yksityiskohtaiset säännöt. (7) Koska Irlannissa ei enää tuoteta humalaa, olisi selkeyden ja järkeistämisen vuoksi kumottava humalantuottajien ryhmittymien hyväksymistä koskevista edellytyksistä Irlannissa 29 päivänä toukokuuta 1975 annettu komission asetus (ETY) N:o 1375/75 ( 3 ). (8) Tässä asetuksessa säädetyt toimenpiteet ovat humalan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

Asetuksen (EY) N:o 1952/2005 14 artiklan 1 kohdassa säädetty rekisteröinti koskee ainoastaan asianomaisen jäsenvaltion alueella korjattua humalaa koskevia sopimuksia.

2 artikla

Jäsenvaltion asetuksen (EY) N:o 1952/2005 14 artiklan 1 kohdan mukaisesti nimeämä elin rekisteröi kaikki toteutuneet toimitukset ja erittelee mainitun asetuksen 14 artiklan 2 kohdassa tarkoitetut etukäteen tehdyt sopimukset ja muut sopimukset.

3 artikla

Etukäteen tehtävät sopimukset on laadittava kirjallisina. Tuottaja tai hyväksytty tuottajaryhmä toimittaa yhden kappaleen jokaisesta etukäteen tehdystä sopimuksesta 2 artiklassa tarkoitetulle elimelle kuukauden kuluessa sopimuksen tekemisestä.

4 artikla

Muut kuin etukäteen tehdyt sopimukset on rekisteröitävä myyjän 2 artiklassa tarkoitetulle elimelle toimittaman kuitatun laskun jäljennöksen perusteella.

Myyjä voi toimittaa nämä jäljennökset sitä mukaa kuin toimituksia tehdään tai kerralla, kuitenkin aina ennen 15 päivää maaliskuuta.

▼M1

5 artikla

1. Tuottajajäsenvaltioiden on toimitettava komissiolle viimeistään kyseistä humalasatoa seuraavan vuoden 15 päivänä huhtikuuta kutakin satoa koskevat seuraavat tiedot kokonaismäärinä, a ja g alakohtaa lukuun ottamatta, ja jaoteltuina kahden humalalajikeryhmän (karvas ja aromaattinen) mukaan:

a) humalaa tuottavien viljelijöiden määrä;

b) satovuonna korjattujen pinta-alojen määrä ja uusien istutusten määrä (hehtaareina);

c) etukäteen tehtyjen sopimusten mukaisesti myydyn humalan määrä tonneina ja keskimääräinen lähtöhinta tilalta;

d) muiden sopimusten mukaisesti tai ilman sopimuksia myydyn humalan määrä tonneina ja keskimääräinen lähtöhinta tilalta;

e) myymättä jääneen humalan määrä tonneina;

f) alfahapon tuotanto tonneina ja keskimääräinen alfahappopitoisuus (prosentteina);

g) seuraavaa satoa koskevien etukäteen tehtyjen sopimusten kattama humalan määrä tonneina.

Edellä c ja d alakohdassa tarkoitetut hinnat on ilmoitettava euroina kilolta käyttäen tarvittaessa viimeisintä valuuttakurssia, jonka Euroopan keskuspankki on vahvistanut ennen satovuotta seuraavan vuoden tammikuun ensimmäistä päivää.

2. Edellä 1 kohdassa tarkoitetut ilmoitukset on tehtävä komission asetuksen (EY) N:o 792/2009 ( 4 ) mukaisesti.

3. Jäsenvaltioiden on toteutettava tarvittavat toimenpiteet sen varmistamiseksi, että asianomaiset talouden toimijat, tuottajaorganisaatiot mukaan luettuina, toimittavat niille vaadittavat tiedot asetettujen määräaikojen mukaisesti.

▼B

6 artikla

Kumotaan asetukset (ETY) N:o 776/73 ja (ETY) N:o 1375/75.

7 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.